Maid eará guovlluin árktalaš guovlluin šaddet diekkár čuolmmat. Go lea sáhka davviguovlluid luondduriggodagaid ávkkástallamis, eai namut olbmuid geat orrot doppe. Orro gullat dego livčče dušše ávdin guovllut gos eai oro olbmot. Dakkár doaimmat sáhttet váikkuhit garrasit eamiálbmogiid eallinvuohkái ja kultuvrii ja maid šattuide ja elliide. Gaskariikkalaš konvenšuvnnat, nugo ILO-konvenšuvdna geatnegahttá riikkaid vuhtiiváldit eamiálbmogiid vuoigatvuođaid ja beroštumiid luondduresurssaid ektui.